**Ministru kabineta noteikumu “Noteikumi par valsts tiešās pārvaldes iestāžu amatpersonu (darbinieku) atlīdzības un personu uzskaites sistēmu un citu valsts un pašvaldību institūciju amatpersonu (darbinieku) atlīdzības uzskaites sistēmu” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) pārejas noteikumu 33.punktā Ministru kabinetam dotais uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atlīdzības uzskaites sistēmas funkciju šobrīd nodrošina Finanšu ministrijas pārziņā esošā “Valsts un pašvaldību institūciju amatpersonu un darbinieku atlīdzības uzskaites sistēma” (Ministru kabineta 2010.gada 21.jūnija noteikumi Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu” (turpmāk – atlīdzības uzskaites sistēma), kas nosaka valsts institūciju, valsts dibinātu augstskolu, valsts vai valsts dibinātu augstskolu zinātnisko institūtu, valsts un pašvaldību kapitālsabiedrību, publiski privāto kapitālsabiedrību un kapitālsabiedrību, kurās valsts, pašvaldības vai publiski privātajai kapitālsabiedrībai pieder visas kapitāla daļas, Liepājas speciālās ekonomiskās zonas, ostu un brīvostu pārvalžu un pašvaldību amatpersonu (darbinieku) atlīdzības uzskaites sistēmu (datubāzi), kā arī valsts tiešās pārvaldes iestāžu amatpersonu (darbinieku) personu uzskaites sistēmu (datubāzi). Līdz 2016.gada 31.decembrim atlīdzības uzskaites sistēmā informāciju iesniedza 584 institūcijas.  Lai nodrošinātu Ministru kabinetam dotā uzdevuma izpildi Finanšu ministrija ir izstrādājusi Ministru kabineta noteikumu projektu “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu” (turpmāk – noteikumu projekts), ar kuru turpmāk plānots aizstāt iepriekš minēto atlīdzības uzskaites sistēmu.  Noteikumu projekts paredz uzturēt un pilnveidot datu noliktavu, kurā iekļauta precīza informācija par iestāžu amatiem un amatpersonu (darbinieku) atlīdzību. Noteikumu projekts nosaka arī nosacījumus informācijas apjomam un iesniegšanas kārtībai, tādējādi nodrošinot iespēju Finanšu ministrijai veikt tai noteiktās funkcijas un uzdevumus – analizēt finansējuma pieprasījumus atlīdzībai, plānot un aprēķināt nepieciešamo finansējumu, izstrādājot kārtējā gada valsts budžeta likumprojektu un tiesību aktu projektus par atlīdzību, apzināt un kontrolēt esošo situāciju attiecībā uz amatu vietām un amatpersonu (darbinieku) atlīdzību, kā arī veikt finansējuma atlīdzībai izlietojuma analīzi. Noteikumu projekta pielikumos ir iekļauti identifikācijas kodi un informācijas apkopošanas pārskati.  Datu noliktava ir veidota ievērojot principu, ka datu subjekts tiek identificēts pēc personas koda, t.i., visa informācija un izmaiņas tajā tiek aktualizētas ierakstu identificējot pēc personas koda. Bez personas koda nav citu datu, kas ir unikāli, lai identificētu datu subjektu, jo informācija tiek apkopota no dažādām institūciju uzturētām personāla uzskaites sistēmām. Lai informāciju no dažādām iestādēm par dažādām nodarbināto grupām varētu viennozīmīgi uzskaitīt un elektroniski analizēt, noteikumu projektā ir iekļauti dažādi identifikācijas kodi, kas nodrošina informācijas vienādu uzskaiti dažādās iestāžu personāla uzskaites un vadības sistēmās. Lai visas iestādes informāciju iesniegtu vienādā formātā un vienādā apjomā, noteikumi nosaka datu apmaiņas formātu, kurā precīzi definēti datu lauki (lauka tips un izmērs), kā arī iesniedzamās informācijas saturs un apjoms.  Lai nodrošinātu administratīvā sloga samazināšanu un optimizētu informācijas apjomu, kas tiek saņemts atlīdzības uzskaites sistēmā, Saeimā 2016.gada 23.novembrī tika pieņemti grozījumi Atlīdzības likumā nosakot, ka turpmāk Finanšu ministrija informāciju par valsts un pašvaldību kapitālsabiedrību valdes locekļu atlīdzību, izņemot valsts un pašvaldību kapitālsabiedrības vai publiski privātās kapitālsabiedrības, kas noslēgušas līgumu par sniedzamo veselības aprūpes pakalpojumu, un kuras sniedz no valsts vai pašvaldības budžeta apmaksātos veselības aprūpes pakalpojumus, neapkopos, līdz ar to turpmāk informācija datu bāzē nebūs jāsniedz par valsts un pašvaldību kapitālsabiedrībām, tajā skaitā valdes locekļu atlīdzību, izņemot valsts un pašvaldību kapitālsabiedrības vai publiski privātās kapitālsabiedrības, kas noslēgušas līgumu par valsts apmaksāto veselības aprūpes pakalpojumu sniegšanu. Lai mazinātu administratīvo slogu, 7.pielikumā ir samazināta arī iesniedzamās izglītības pakāpes detalizācija, ņemot vērā, ka prasība par augstāko izglītību ir attiecināta tikai uz amatpersonām un ierēdņiem. Tādējādi atlīdzības uzskaites sistēmā tiks uzkrāta tikai tā informācija, kas šobrīd tiek izmantota finanšu aprēķiniem valsts budžeta izstrādes procesā, kā arī analītiskiem mērķiem.  Saskaņā ar Saeimā pieņemtajiem grozījumiem Iedzīvotāja reģistra likuma 5.panta 4.daļā noteikts, ka persona, kurai jau piešķirts personas kods ar dzimšanas datiem, sākot ar 2017.gada 1.janvāra var nomainīt personas kodu pret jauno bez dzimšanas datuma norādīšanas, tādejādi turpmāk personas kodi nav sasaistīti ar dzimšanas datumu. Līdz ar to noteikumu projekta 14.pielikuma 6.datnē ir izveidots jauns datu lauks “DZIMDATUMS” – personas dzimšanas datums. Atzīmējam, ka sākot ar 2017.gada 1.janvāri, pastāv iespēja, ka personām, kuras būs nomainījušas esošo personas kodu pret jauno, nevarēs izrēķināt personas dzimšanas datumu (vecumu), kas ir nepieciešams Finanšu ministrijai veicot dažādu uzdevumu izpildi, analizējot datus par amatpersonu (darbinieku) vecumu, piemēram, saistībā ar pensijas, pirmspensijas vecuma nodarbināto skaita izmaiņām, kā arī sniedzot informāciju *Eurostat*, OECD u.c. Eiropas institūcijām par nodarbināto vecuma struktūru un tās izmaiņām pa gadiem.  Noteikumu projektā ir aktualizēti identifikācijas kodi un noteikumu projekta 15.pielikumā pārskatā par atlīdzību izveidotas divas jaunas ailes - ,,Faktiskais amatpersonu (darbinieku) skaits atbilstoši personāla sarakstam no gada sākuma” un “Faktiski nostrādāto un nenostrādāto, bet apmaksāto stundu skaits no gada sākuma”, lai varētu veikt aprēķinus par šiem rādītajiem konkrētā periodā piemēram janvāris-februāris, janvāris-jūnijs veidojot vienu datu pieprasījumu no Valsts kases pārskatu sistēmas, pretējā gadījumā ir jāveido pieprasījums par katru periodu un jāsummē kopā manuāli. Atzīmējam, ka datu summēšana notiks Valsts kases pārskatu sistēmā automātiski un neradīs papildu administratīvo slogu iestādēm, jo jaunizveidotās ailes iestādēm nebūs jāaizpilda, bet tajās būs iestrādāti nepieciešamie algoritmi nepieciešamās informācijas aprēķināšanai. Līdz ar to iestādēm nebūs nepieciešams veikt izmaiņas grāmatvedības uzskaites sistēmās.  Noteikumu projektā noteikts arī atlīdzības uzskaites sistēmā glabājamo datu uzglabāšanas termiņš - 20 gadi. Pēc minētā termiņa personas dati no atlīdzības uzskaites sistēmas tiek dzēsti.  Šobrīd Valsts kancelejā ir uzsākts darbs pie “Valsts pārvaldes cilvēkresursu vadības informācijas sistēmas” (turpmāk – CIVIS) izstrādes. Līdz ar CIVIS ieviešanu, Atlīdzības uzskaites sistēma tiks aizvietota ar CIVIS pēc veiktās esošo datu migrācijas, tādējādi iesniedzamo datu apjoms nedublēsies.  Ņemot vērā, ka noteikumu projekts aizstās šobrīd spēkā esošos MK noteikumus Nr.541, tad attiecīgi noteikumu projekta noslēguma jautājumos iekļauts punkts, kas paredz atzīt par spēku zaudējušiem Ministru kabineta 2010.gada 21.jūnija noteikumus Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts budžeta finansētās institūcijas, budžeta nefinansētās iestādes, Liepājas speciālā ekonomiskā zona, ostu un brīvotu pārvaldes, pašvaldību institūcijas un valsts, pašvaldību un publiski privātās kapitālsabiedrības, kas sniedz valsts apmaksātus veselības aprūpes pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu valsts un pašvaldību kapitālsabiedrībām, kurās valsts, pašvaldības vai publiski privātajai kapitālsabiedrībai pieder visas kapitāla daļas, izņemot valsts un pašvaldību kapitālsabiedrības vai publiski privātās kapitālsabiedrības, kas noslēgušas līgumu par sniedzamo veselības aprūpes pakalpojumu, un kuras sniedz no valsts vai pašvaldības budžeta apmaksātos veselības aprūpes pakalpojumus. |
| 3. | Administratīvo izmaksu monetārs novērtējums | Projekts neietekmē 1. punktā minēto personu administratīvo slogu, līdz ar to informācijas atlīdzības uzskaites sistēmā iesniedzējiem netiek radītas jaunas administratīvās izmaksas. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar tiesību akta projektu netika veiktas, jo noteikumu projektā ietvertais regulējums tiešā veidā neskar sabiedrības intereses. |
| 2. | Sabiedrības līdzdalība projekta izstrādē | Tiesību akta projekts šo jomu neskar. |
| 3. | Sabiedrības līdzdalības rezultāti | Tiesību akta projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts budžeta finansētās institūcijas, budžeta nefinansētās iestādes, Liepājas speciālā ekonomiskā zona, ostu un brīvotu pārvaldes, pašvaldību institūcijas un valsts, pašvaldību un publiski privātās kapitālsabiedrības, kas sniedz valsts apmaksātus veselības aprūpes pakalpojumus. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesību akta projekts šo jomu neskar. |
| 3. | Cita informācija | Nav |

Finanšu ministre D.Reizniece-Ozola

I.Artemjeva 67095599

[Ineta.Artemjeva@fm.gov.lv](mailto:Ineta.Artemjeva@fm.gov.lv)